**Lazarevčani dobili prvu Lidl prodavnicu**

**Još jedna opština u Beogradu, Lazarevac, dobila je svoju prvu Lidl prodavnicu na adresi Vladike Nikolaja Velimirovića 2. Lazarevčani su jutros od 8 časova imali priliku da se uvere u najbolji odnos cene i kvaliteta jedinog savremenog diskonta u Srbiji, koji je svojim potrošačima obezbedio dodatne akcije u danima otvaranja prodavnice.**

Prve potrošače u novoj prodavnici dočekala je pažljivo odabrana ponuda sa više od 1.800 proizvoda i otvaračke cene proizvoda sa popustima i do čak 40%, među kojima su bile omiljene krofne sa punjenjem od kajsije, sveže pečene u Lidlovoj pekari. Posebnu pažnju privukao je i uskršnji asortiman Favorina slatkiša poput čokoladnih jaja i novčića koji podsećaju na detinjstvo, figurica zeca i drugih životinja, kao i marcipana i medenjaka bogate arome.

Pored redovnih akcijskih ponuda, kompanija Lidl Srbija je nedavno lansirala novu *Lidl Plus* aplikaciju koja svim potrošačima, omogućava da postanu deo Lidlovog programa lojalnosti i tako ostvare brojne pogodnosti kao što su to dodatne uštede uz personalizovane Kupone i Grebalice, ali i da kroz digitalni letak istražuju akcijske ponude. Da potrošači prepoznaju sve prednosti *Lidl Plus* aplikacije i da im je ona favorit, potvrđuje činjenica da je već duže vreme ova aplikacija na prvom mestu na rang listi Google Play-a u Srbiji\*.

„*Srećni smo što sada i potrošačima sa teritorije opštine Lazarevac kroz tematske i akcijske nedelje, Lidl plus aplikaciju, pažljivo odabranu ponudu naših brendova i brze kase možemo ponuditi jedinstveno iskustvo kupovine. Otvorili smo prvu novu Lidl prodavnicu u ovoj godini, a sa nestrpljenjem već iščekujemo i sledeće otvaranje*“, **izjavila je rukovodilac Korporativnih komunikacija u Lidlu Srbija, Martina Petrović.**

Kompanija Lidl Srbija, pored toga što konstantno ulaže u razvoj svoje prodajne mreže, otvaranjem Lidl prodavnice u Lazarevcu proširila je svoj tim za 25 novih kolega. Podsećanja radi, od nedavno je takođe raspisala i konkurs za čak 150 novih zaposlenih u budućem Logističkom centru u Lapovu, a od 1. marta povećala je i zarade svojim zaposlenima na svim nivoima. Zvanična potvrda o uspešnosti kompanije u segmentu zadovoljstva zaposlenih stigla je i ove godine kroz sertifikat za najbolje poslodavce na tržištu, „Top Employer Serbia“.

Radno vreme nove Lidl prodavnice je od 8 do 22 časa svakog dana u nedelji.

\*na dan 24.3.2022., Google Play Store Srbija

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje sa oko 11.550 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 58 prodavnica u 34 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. i 2022. godinu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)